ПРОТОКОЛ № 45
от заседание на Комисия по дисциплинарните производства
на Висшия съдебен съвет,
проведено на 09 ноември  2015 г.

Днес, 09 ноември 2015 г., понеделник, oт 12.30 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
МИХАИЛ КОЖАРЕВ
ЮЛИЯ КОВАЧЕВА
ЯСЕН ТОДОРОВ

ОТСЪСТВА: Милка Итова.

	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.
Силвия Георгиева – младши експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1.	Предложение от Катя Бельова – административен ръководител-председател на Окръжен съд гр. Благоевград, за налагане на дисциплинарно наказание на Екатерина Петрова Николова – административен ръководител-председател на Районен съд гр. Благоевград. 

2.	Заповед № 1817/13.10.2015 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Антон Димитров Ефтимов – прокурор в Районна прокуратура гр. София.

3.	Заповед № 3171/12.10.2015 г. на Христо Динев – административен ръководител-градски прокурор на Софийска градска прокуратура, с която, на основание чл.327 от ЗСВ, е обърнато внимание на Станой Аспарухов Станоев – следовател в Следствения отдел при Софийска  градска прокуратура.

4.	Писмо от Главния секретар на ВСС относно предварително представяне на материали по въпроси, включени в дневния ред за заседанията на Висшия съдебен съвет.

5. Искане от Димитър Стоянов – следовател в Специализирано звено „Антикорупция“ към Софийска градска прокуратура, за предоставяне на информация, касаеща постъпили сигнали във Висшия съдебен съвет и извършени проверки срещу магистрат. 

6.	Заявление от адвокат Виолетка Стоянова относно отговор по жалба, разгледана на заседание на Комисия дисциплинарни производства-ВСС – протокол № 40/06.10.2015 г.

7.	Молба от Стоян Момов – съдия в Районен съд гр. Велики Преслав, относно искане на препис от пълния стенографски протокол от заседанието на Комисия по дисциплинарните производства-ВСС, проведено на 29.09.2015 г.

8.	Писмо от Министерство на правосъдието с приложен въпросник във връзка с предприетите на национално ниво действия за прилагане на Препоръка CM/Rec(2010)12 относно съдиите: независимост, ефективност и отговорности, за предоставяне на отговори със срок до 20 ноември 2015 г.

9.	Запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите) магистратите.
Приложение: Извлечения от протокол № 42/04.11.2015г. и от протокол № 35/26.10.2015г. на Комисия „Международна дейност“ на ВСС.

По дневния ред

1.	ОТНОСНО: Предложение от Катя Бельова – административен ръководител-председател на Окръжен съд гр. Благоевград, за налагане на дисциплинарно наказание на Екатерина Петрова Николова – административен ръководител-председател на Районен съд гр. Благоевград. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.	Отлага вземането на решение за следващото заседание на Комисията. 

2.	ОТНОСНО: Заповед № 1817/13.10.2015 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Антон Димитров Ефтимов – прокурор в Районна прокуратура гр. София.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1.Предлага на Висшия съдебен съвет да приеме за сведение Заповед № 1817/13.10.2015 г. на Петър Белчев – административен ръководител-районен прокурор на Софийска районна прокуратура, с която, на основание чл.327 от ЗСВ, е обърнато внимание на Антон Димитров Ефтимов – прокурор в Районна прокуратура гр. София и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3.	ОТНОСНО: Заповед № 3171/12.10.2015 г. на Христо Динев – административен ръководител-градски прокурор на Софийска градска прокуратура, с която, на основание чл.327 от ЗСВ, е обърнато внимание на Станой Аспарухов Станоев – следовател в Следствения отдел при Софийска  градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1.Предлага на Висшия съдебен съвет да приеме за сведение Заповед № 3171/12.10.2015 г. на Христо Динев – административен ръководител-градски прокурор на Софийска градска прокуратура, с която, на основание чл.327 от ЗСВ, е обърнато внимание на Станой Аспарухов Станоев – следовател в Следствения отдел при Софийска  градска прокуратура и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4.	ОТНОСНО: Писмо от Главния секретар на ВСС относно предварително представяне на материали по въпроси, включени в дневния ред за заседанията на Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.	 Да се предостави възможност на Главния инспектор на ИВСС за предварително запознаване с материалите и ако счита, че някои от тях са му необходими за заседанието, да поиска извлечение или копие от тях за всеки конкретен случай. 
4.2.	 Решението да се изпрати на Главния секретар на ВСС.

5.	ОТНОСНО: Искане от Димитър Стоянов – следовател в Специализирано звено „Антикорупция“ към Софийска градска прокуратура, за предоставяне на информация, касаеща постъпили сигнали във Висшия съдебен съвет и извършени проверки срещу магистрат. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. След извършена справка се установява, че срещу магистрата няма образувани дисциплинарни производства, предложения за образуване на дисциплинарни производства или заповеди за обръщане на внимание по чл.327 от ЗСВ.
5.2. Изпраща писмото от Димитър Стоянов – следовател в Специализирано звено „Антикорупция“ към Софийска градска прокуратура, на Комисия „Професионална етика и превенция на корупцията“ на ВСС, по компетентност, за изготвяне на пълен отговор по искането на следовател Стоянов.

6.	ОТНОСНО: Заявление от адвокат Виолетка Стоянова относно отговор по жалба, разгледана на заседание на Комисия дисциплинарни производства-ВСС – протокол № 40/06.10.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема за сведение Заявление от адвокат Виолетка Стоянова относно отговор по жалба, разгледана на заседание на Комисия дисциплинарни производства-ВСС  на 06.10.2015 г.

7.	ОТНОСНО: Молба от Стоян Момов – съдия в Районен съд гр. Велики Преслав, относно искане на препис от пълния стенографски протокол от заседанието на Комисия по дисциплинарните производства-ВСС, проведено на 29.09.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се изпрати копие от пълния стенографски протокол от заседанието на Комисия по дисциплинарните производства-ВСС, проведено на 29.09.2015 г., на съдия Момов.

8.	ОТНОСНО: Писмо от Министерство на правосъдието с приложен въпросник във връзка с предприетите на национално ниво действия за прилагане на Препоръка CM/Rec(2010)12 относно съдиите: независимост, ефективност и отговорности, за предоставяне на отговори със срок до 20 ноември 2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Възлага на Дирекция „Дисциплинарна дейност“ на ВСС да изготви проект на отговори по „Глава VII – Задължения и отговорности“, раздел „Отговорности и дисциплинарни процедури“, който да внесе за разглеждане на следващото заседание на комисията.

9.	ОТНОСНО: Запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите) магистратите.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1.	Приема за сведение Запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите) магистратите.
9.2.	Решението на Комисия по дисциплинарните производства да бъде предоставено на Комисия „ Международна дейност” на ВСС.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА